CELEX: 32020D2215
Language: el
Date: 2020-12-22 00:00:00
Title: Εκτελεστική απόφαση (ΕΕ) 2020/2215 της Επιτροπής της 22ης Δεκεμβρίου 2020 για την τροποποίηση του παραρτήματος I της εκτελεστικής απόφασης 2011/630/ΕΕ όσον αφορά τις καταχωρίσεις για το Ηνωμένο Βασίλειο και ορισμένες Εξαρτήσεις του Στέμματος στον κατάλογο τρίτων χωρών ή τμημάτων τους εκ των οποίων επιτρέπονται οι εισαγωγές σπέρματος κατοικίδιων βοοειδών στην Ένωση [κοινοποιηθείσα υπό τον αριθμό C(2020) 9552] (Κείμενο που παρουσιάζει ενδιαφέρον για τον ΕΟΧ)

28.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 438/54
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2215 ΤΗΣ ΕΠΙΤΡΟΠΗΣ
         της 22ης Δεκεμβρίου 2020
         για την τροποποίηση του παραρτήματος I της εκτελεστικής απόφασης 2011/630/ΕΕ όσον αφορά τις καταχωρίσεις για το Ηνωμένο Βασίλειο και ορισμένες Εξαρτήσεις του Στέμματος στον κατάλογο τρίτων χωρών ή τμημάτων τους εκ των οποίων επιτρέπονται οι εισαγωγές σπέρματος κατοικίδιων βοοειδών στην Ένωση
         
            
               [κοινοποιηθείσα υπό τον αριθμό C(2020) 9552]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών (1), και ιδίως το άρθρο 8 παράγραφος 1,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση 2011/630/ΕΕ της Επιτροπής (2) καθορίζει τους όρους που διέπουν τις εισαγωγές σπέρματος κατοικίδιων βοοειδών στην Ένωση. Ειδικότερα, στο παράρτημα Ι της εν λόγω απόφασης παρατίθενται οι τρίτες χώρες ή τα τμήματά τους εκ των οποίων τα κράτη μέλη πρέπει να επιτρέπουν τις εισαγωγές σπέρματος κατοικίδιων βοοειδών.
                  
               
                     (2)
                  
                  
                     Το Ηνωμένο Βασίλειο έχει παράσχει τις αναγκαίες εγγυήσεις που απαιτούνται από την εκτελεστική απόφαση 2011/630/ΕΕ προκειμένου το Ηνωμένο Βασίλειο και η Εξάρτηση του Στέμματος Τζέρζι να περιληφθούν στο παράρτημα I της εν λόγω απόφασης μετά τη λήξη της μεταβατικής περιόδου που προβλέπεται στη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης), με την επιφύλαξη της εφαρμογής του ενωσιακού δικαίου ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία σύμφωνα με το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία της συμφωνίας αποχώρησης, σε συνδυασμό με το παράρτημα 2 του εν λόγω πρωτοκόλλου. Λαμβανομένων υπόψη των εγγυήσεων που παρασχέθηκαν από το Ηνωμένο Βασίλειο, η εν λόγω τρίτη χώρα και η Εξάρτηση του Στέμματος Τζέρζι θα πρέπει να περιληφθούν στο παράρτημα I της εκτελεστικής απόφασης 2011/630/ΕΕ.
                  
               
                     (3)
                  
                  
                     Συνεπώς, το παράρτημα I της εκτελεστικής απόφασης 2011/630/ΕΕ θα πρέπει να τροποποιηθεί αναλόγως.
                  
               
                     (4)
                  
                  
                     Δεδομένου ότι η μεταβατική περίοδος που προβλέπεται στη συμφωνία αποχώρησης λήγει στις 31 Δεκεμβρίου 2020, η παρούσα απόφαση θα πρέπει να εφαρμοστεί από την 1η Ιανουαρίου 2021.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της εκτελεστικής απόφασης 2011/630/ΕΕ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση εφαρμόζεται από την 1η Ιανουαρίου 2021.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 22 Δεκεμβρίου 2020.
            
               
                  Για την Επιτροπή
               
               Stella KYRIAKIDES
               
                  Μέλος της Επιτροπής
               
            
         
         
            (1)  ΕΕ L 194 της 22.7.1988, σ. 10.
         
            (2)  Εκτελεστική απόφαση 2011/630/ΕΕ της Επιτροπής, της 20ής Σεπτεμβρίου 2011, σχετικά με τις εισαγωγές σπέρματος βοοειδών στην Ένωση (ΕΕ L 247 της 24.9.2011, σ. 32).
      
      
         
            ΠΑΡΑΡΤΗΜΑ
            Το παράρτημα I της εκτελεστικής απόφασης 2011/630/ΕΕ τροποποιείται ως εξής:
            
                        1)
                     
                     
                        μετά την καταχώριση για τη Χιλή προστίθεται η ακόλουθη καταχώριση:
                        
                                    «GB
                                 
                                 
                                    Ηνωμένο Βασίλειο  (*1)
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        μετά την καταχώριση για την Ισλανδία προστίθεται η ακόλουθη καταχώριση:
                        
                                    «JE
                                 
                                 
                                    Τζέρζι»
                                 
                                 
                                     
                                 
                                 
                                     
                                 
                              
                  
               (*1)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία, σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος οι αναφορές στο Ηνωμένο Βασίλειο δεν περιλαμβάνουν τη Βόρεια Ιρλανδία.»·